ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2007/98

υποβολή: Felipe Camisón Asensio (PPE) προς την Επιτροπή

(30 Ιουνίου 1998)

Θέμα: Πρότυπο ενέργεια "Θύρες της Μεσογείου"(πόροι ΕΤΠΑ)

Ανακοινώθηκε προσφάτως ότι η Επιτροπή ενέκρινε σειρά προτύπων χωροταξικών ενεργειών με σκοπό την προώθηση της επίλυσης των κοινών προβλημάτων που αντιμετωπίζουν ορισμένες περιφέρειες των κρατών μελών. Μιά από τις ενέργειες αυτές είναι η καλούμενη "Θύρες της Μεσογείου" που αφορά την Ισπανία και την Πορτογαλία.

Μπορεί η Επιτροπή να μας αναφέρει το ύψος της χρηματοδότησης, το χρονοδιάγραμμα εκτέλεσης και τα συγκεκριμένα σχέδια, αναλυτικά ανά γεωγραφική περιοχή, που έχουν προγραμματιστεί για την προειρημένη ενέργεια "Θύρες της Μεσογείου";

Απάντηση της κας Wulf-Mathies εξ ονόματος της Επιτροπής

(25 Σεπτεμβρίου 1998)

Το πρότυπο ενέργεια "Θύρες της Μεσογείου", που συγχρηματοδοτήθηκε βάσει του άρθρου 10 του κανονισμού (ΕΟΚ) 2084/93(1) από το Ευρωπαϊκό Ταμείο Περιφερειακής Ανάπτυξης (ΕΤΠΑ) κατά τη διάρκεια της περιόδου 1997-1999, αφορά την υπερεθνική συνεργασία μεταξύ της Πορτογαλίας, Ισπανίας και Μαρόκου στον τομέα της χωροταξικής ενέργειας.

Για την εν λόγω πρότυπη ενέργεια, προβλέπεται συγχρηματοδότηση του ΕΤΠΑ της τάξης των 5 εκατ. ECU για προβλεπόμενη συνολική δημόσια δαπάνη 6,67 εκατ. ECU όσον αφορά το αντίστοιχο μέρος της Πορτογαλίας και της Ισπανίας. Οι επιλέξιμες περιοχές στα κράτη μέλη είναι οι εξής: Lisboa e Vale do Tejo, Alentejo και Algarve στην Πορτογαλία; Andalucia, Estremadura και Murcia στην Ισπανία; όλες οι περιοχές του στόχου 1.

Η χρηματοδότηση του σχετικού μέρους του Μαρόκου δεν έχει καθορισθεί ακόμη. Εξάλλου, μία ενδεχόμενη συγχρηματοδότηση της συμμετοχής του από το πρόγραμμα MEDA δεν έχει αποφασισθεί ακόμη. Η Επιτροπή αναμένει ένα καλλίτερο καθορισμό της συμμετοχής του Μαρόκου πριν λάβει την τελική απόφαση όσον αφορά την εν λόγω πρότυπη ενέργεια.

Τα προγράμματα θα εγκριθούν από την επιτροπή παρακολούθησης, σύμφωνα με τα κριτήρια επιλογής που καθορίζονται στο πρόγραμμα της πρότυπης ενέργειας.

(1) ΕΕ L 195 της 31.7.1993.
ΓΡΑΠΤΗ ΕΡΩΤΗΣΗ P-3211/98

υποβολή: Bernard Castagnède (ARE) προς την Επιτροπή

(19 Οκτωβρίου 1998)

Θέμα: Χορήγηση αποζημιώσεων στους μπανανοπαραγωγούς μετά το πέρασμα του κυκλώνα Georges

Ποια συγκεκριμένα μέτρα προτίθεται να λάβει η Επιτροπή για να αποζημιώσει τόσο τους ευρωπαίους μπανανοπαραγωγούς της Καραϊβικής όσο και τους παραδοσιακούς μπανανοπαραγωγούς των κρατών ΑΚΕ της ίδιας περιοχής των οποίων η παραγωγή καταστράφηκε από το πέρασμα του κυκλώνα Georges;

Απάντηση του κ. Fischler εξ ονόματος της Επιτροπής

(13 Νοεμβρίου 1998)

Στα πλαίσια του κανονισμού (ΕΟΚ) 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας(1), η Επιτροπή δύναται να θεσπίσει αναγκαία ειδικά μέτρα στην περίπτωση όπου ο εφοδιασμός της κοινοτικής αγοράς επηρεάζεται από έκτακτα περιστατικά.

Πρέπει, πριν απ'όλα, να καθοριστεί αν πρόκειται πραγματικά για έκτακτα περιστατικά. Στην περίπτωση του κυκλώνα "George" και όσον αφορά τη Γουαδελούπη, η αξιολόγηση αυτών των περιστατικών βρίσκεται εν εξελίξει, και συνεπώς η Επιτροπή δεν είναι ακόμη σε θέση να αποφανθεί.

Εξάλλου, η Επιτροπή ενημερώνει το Αξιότιμο Μέλος του Κοινοβουλίου ότι έχει λάβει επιστολή εκ μέρους της Δομινικανής Δημοκρατίας με την οποία διευκρινίζεται ότι μετά το πέρασμα του κυκλώνα, η παραγωγή μπανάνας δεν επαρκεί για τον προβλεπόμενο εφοδιασμό της κοινοτικής αγοράς.

(1) ΕΕ L 47 της 25.2.1993.
ΓΡΑΠΤΗ ΕΡΩΤΗΣΗ E-3735/98

υποβολή: Aline Pailler (GUE/NGL) προς την Επιτροπή

(11 Δεκεμβρίου 1998)

Θέμα: Διεθνής σύμβαση για τα δικαιώματα των διακινούμενων εργαζομένων

Απαντώντας στη γραπτή ερώτησή μου Ε-2283/96(1), η Επιτροπή διευκρίνισε ότι κανένα κράτος μέλος δεν είχε κυρώσει τη Σύμβαση των Ηνωμένων Εθνών για την προστασία των δικαιωμάτων όλων των διακινούμενων εργαζομένων και των μελών των οικογενειών τους και ότι ήταν διατεθειμένη να αναλάβει πρωτοβουλίες με στόχο την ενθάρρυνση των κρατών μελών να κυρώσουν τη σύμβαση, όπως είχε ζητήσει το Ευρωπαϊκό Κοινοβούλιο.

Μπορεί η Επιτροπή να μας πει ποιές πρωτοβουλίες ανέπτυξε στο πλαίσιο του στόχου αυτού και τι αποτελέσματα επέτυχε στα κράτη μέλη; Ποιοί είναι, κατά τη γνώμη της, οι λόγοι που εμποδίζουν τα κράτη μέλη να κυρώσουν τη Σύμβαση αυτή;

Απάντηση του κ. Flynn εξ ονόματος της Επιτροπής

(16 Φεβρουαρίου 1999)

Η "Σύμβαση των Ηνωμένων Εθνών για την προστασία των δικαιωμάτων όλων των διακινούμενων εργαζόμενων και των μελών των οικογενειών τους" δεν έχει τεθεί σε ισχύ μέχρι σήμερα, εφόσον δεν έχει κυρωθεί από επαρκή αριθμό κρατών. Απ' ό,τι γνωρίζει η Επιτροπή, κανένα κράτος μέλος δεν έχει κυρώσει αυτή τη σύμβαση. Φαίνεται ότι ένα από τα κύρια εμπόδια για την κύρωση αυτής της σύμβασης από τα κράτη μέλη είναι το γεγονός ότι η σύμβαση αναγνωρίζει δικαιώματα σε όλους τους διακινούμενους εργαζόμενους χωρίς να λαμβάνεται υπόψη εάν διαμένουν αυτοί νόμιμα ή παράνομα στη χώρα εγκατάστασης.

Στο πλαίσιο των αρμοδιοτήτων της, η Επιτροπή συνέχισε ωστόσο ενεργά τις πρωτοβουλίες της με σκοπό να ενισχυθεί η προστασία των δικαιωμάτων των διακινούμενων εργαζόμενων και των μελών των οικογενειών τους. Σε ό,τι αφορά τους κοινοτικούς διακινούμενους εργαζόμενους, η Επιτροπή πρότεινε να βελτιωθούν(2) οι συνθήκες της ελεύθερης κυκλοφορίας των εργαζομένων; στόχος αυτών των πρωτοβουλιών είναι, μεταξύ άλλων, να ενισχυθεί το δικαίωμα στην πλήρη και αποτελεσματική ένταξη των διακινούμενων εργαζόμενων και των μελών των οικογενειών τους στο κράτος μέλος υποδοχής.

Αφετέρου, σε ό,τι αφορά τους διακινούμενους εργαζόμενους που είναι υπήκοοι τρίτων χωρών, η Επιτροπή πρότεινε επέκταση των κανόνων συντονισμού στον κοινωνικό τομέα (Κανονισμός(ΕΟΚ) 1408/71 του Συμβουλίου της 14ης Ιουνίου 1971 σχετικά με την εφαρμογή των συστημάτων κοινωνικής ασφάλισης στους μισθωτούς και τις οικογένειές τους που διακινούνται εντός της Κοινότητας(3)) στους εργαζόμενους τρίτων χωρών που είναι νόμιμα εγκατεστημένοι σε ένα κράτος μέλος.

Τέλος, η Επιτροπή πρότεινε πράξη του Συμβουλίου(4) για την κατάρτιση της σύμβασης σχετικά με τους κανόνες αποδοχής των υπηκόων τρίτων χωρών στα κράτη μέλη, η οποία αφορά τις συνθήκες διαμονής των υπηκόων τρίτων χωρών στο έδαφος των κρατών μελών, συμπεριλαμβανομένης της επανένωσης των οικογενειών και της πρόσβασης στην απασχόληση.

(1) ΕΕ C 365 της 4.12.1996, σελ. 103.

(2) ΕΕ C 344 της 12.11.1998.

(3) ΕΕ C 6 της 10.1.1998.

(4) ΕΕ C 337 της 7.11.1997.
ΓΡΑΠΤΗ ΕΡΩΤΗΣΗ E-0870/98

υποβολή: Gerhard Hager (NI) προς την Επιτροπή

(26 Μαρτίου 1998)

Θέμα: Νομιμοποίηση των παράνομων μεταναστών

Η έκθεση που εγκρίθηκε στο πλαίσιο της Ολομέλειας του Φεβρουαρίου σχετικά με την κατάσταση των ανθρωπίνων δικαιωμάτων στην Ευρωπαϊκή Ένωση κατά το 1996, ανέφερε ρητά ορισμένα κράτη μέλη, τα οποία μετά από μία συγκεκριμένη προθεσμία νομιμοποιούν το καθεστώς σε ό,τι αφορά τα δικαιώματα διαμονής των ατόμων που ευρίσκονται παρανόμως στην επικράτειά τους.

1. Θεωρεί η Επιτροπή ότι ο τρόπος δράσεως των εν λόγω κρατών μελών ευρίσκεται σε αντίθεση με την υφιστάμενη νομοθετική κατάσταση στην Ένωση;

2. Πιστεύει η Επιτροπή ότι αυτή η διαδικασία των εν λόγω κρατών μελών είναι αντίθετη με τις συμφωνίες του Schengen;

3. Τι προτίθεται να πράξει σχετικά η Επιτροπή λαμβάνοντας υπόψη την ενσωμάτωση του κεκτημένου της συμφωνίας του Schengen στην Ευρωπαϊκή Ένωση καθώς επίσης και την ύπαρξη παρομοίων διαφορών;

Απάντηση του κ.Monti εξ ονόματος της Επιτροπής

(5 Ιουνίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-3785/98

υποβολή: Anita Pollack (PSE) προς την Επιτροπή

(11 Δεκεμβρίου 1998)

Θέμα: Άδεια βοτάνων και ορυκτών προϊόντων για κατανάλωση από τον άνθρωπο

Γνωρίζει η Επιτροπή ότι μερικά βότανα και ορυκτά προϊόντα, τα οποία έχουν την κατά νόμον έγκριση σε έξι χώρες ΕΕ για να πωλούνται ως προϊόντα διατροφής, αντιμετωπίζουν σοβαρά εμπόδια όσον αφορά την εξασφάλιση εγκρίσεως από τον Ευρωπαϊκό Οργανισμό Φαρμακευτικών Προϊόντων για την εμπορία τους στο Ηνωμένο Βασίλειο;

Απάντηση του κ. Bangemann εξ ονόματος της Επιτροπής

(28 Ιανουαρίου 1999)

Ο κανονισμός (ΕΟΚ) 2309/93 του Συμβουλίου της 22 Δεκεμβρίου 1993 για την θέσπιση κοινοτικών διαδικασιών έγκρισης και εποπτείας των φαρμακευτικών προϊόντων για ανθρώπινη και κτηνιατρική χρήση και για την σύσταση ευρωπαϊκού οργανισμού για την αξιολόγηση των φαρμακευτικών προϊόντων(1) θέσπισε ένα νέο σύστημα για την χορήγηση κοινοτικών αδειών κυκλοφορίας για τα φάρμακα στην Κοινότητα. Οι κοινοτικές άδειες κυκλοφορίας εκδίδονται από την Επιτροπή, κατόπιν γνωμοδοτήσεως του Ευρωπαϊκού Οργανισμού για την αξιολόγηση των φαρμάκων (ΕΜΕΑ). Το άρθρο 3 του κανονισμού (ΕΟΚ) 2309/93 καθορίζει το πεδίο εφαρμογής της κεντρικής διαδικασίας εγκρίσεως. Για τα φαρμακευτικά προϊόντα που περιλαμβάνονται στο τμήμα Α του παραρτήματος (ορισμένα προϊόντα βιοτεχνολογίας), είναι υποχρεωτική η κεντρική διαδικασία. Για τα φαρμακευτικά προϊόντα που περιλαμβάνονται στο τμήμα Β του παραρτήματος (άλλα προϊόντα βιοτεχνολογίας και καινοτομίας) ο αιτών δύναται να επιλέξει μεταξύ της κεντρικής και της εθνικής διαδικασίας υποβολής αιτήσεων.

Η Επιτροπή δεν γνωρίζει τα ειδικά προβλήματα στα οποία αναφέρεται το Αξιότιμο Μέλος του Κοινοβουλίου. Η Επιτροπή δεν γνωρίζει μέχρι στιγμής για τυχόν αίτηση στον ΕΜΕΑ για την χορήγηση κεντρικής άδειας κυκλοφορίας σε δρογοσκεύασμα με ανόργανα συστατικά.

(1) ΕΕ L 214 της 24.8.1993.
ΓΡΑΠΤΗ ΕΡΩΤΗΣΗ E-3506/98

υποβολή: Amedeo Amadeo (NI) προς την Επιτροπή

(25 Νοεμβρίου 1998)

Θέμα: Κοινή οργάνωση αγοράς για τις μπανάνες (Agenda 2000)

Σε σχέση με την "πρόταση κανονισμού (ΕΚ) 404/93 του Συμβουλίου σχετικά με την κοινή οργάνωση αγοράς στον τομέα της μπανάνας" (COM(98)4 τελ. - 98/0013 CNS)(1), αναγνωρίζεται η αναγκαιότητα να συμμορφωθούν ορισμένα στοιχεία της κοινής οργάνωσης αγοράς (ΚΟΑ) του τομέα της μπανάνας προς τις διεθνείς υποχρεώσεις (ιδιαίτερα εκ μέρους του Πολυμερή Εμπορικού Οργανισμού) και υπογραμμίζεται ότι η τροποποίηση των λεπτομερειών χορήγησης των πιστοποιητικών εισαγωγής θα μπορούσε να έχει δυσμενείς επιπτώσεις στην κατάσταση σε σχέση με το εισόδημα και την απασχόληση των παραγωγών της Κοινότητας και του χώρου ΑΚΕ.

Στο πλαίσιο αυτό, θα μπορούσε η Επιτροπή να ενεργήσει έτσι ώστε να εγγυηθεί επαρκείς τιμές τόσο για τους παραγωγούς όσο και για τους καταναλωτές, νοουμένου ότι η νέα διαδικασία ρύθμισης της χορήγησης πιστοποιητικών εισαγωγής, που πρόκειται να ακολουθηθεί, θα πρέπει να εγγυάται επαρκώς την ανταγωνιστικότητα μεταξύ όλων των εμπορικών παραγόντων, ώστε να μη διαταραχθεί η ισορροπία, στα ζητήματα ανεφοδιασμού της Ενώσεως, σε όλες τις ζώνες καταγωγής χωρίς εξαίρεση.

Απάντηση του κ. Fischler εξ ονόματος της Επιτροπής

(25 Ιανουαρίου 1999)

Κατά την τροποποίηση(2) του κανονισμού (ΕΟΚ) 404/93 του Συμβουλίου της 13ης Φεβρουαρίου 1993 για την κοινή οργάνωση αγοράς στον τομέα της μπανάνας(3), για να ανταποκριθεί στις απαιτήσεις του Παγκοσμίου Οργανισμού Εμπορίου (ΠΟΕ), η Επιτροπή είχε επίγνωση των άλλων διεθνών υποχρεώσεών της δυνάμει της 4ης σύμβασης Λομέ, όσον αφορά τις χώρες της Αφρικής, Καραϊβικής και Ειρηνικού καθώς και των καθηκόντων της έναντι των ευρωπαίων παραγωγών.

Η χορήγηση αδειών στο πλαίσιο του νέου καθεστώτος βασίζεται στην απόδειξη των πραγματικών εισαγωγών. Στο νέο καθεστώς υπάρχει μία διάταξη για αύξηση της αντισταθμιστικής ενίσχυσης για τους κοινοτικούς παραγωγούς. Οι επιπτώσεις του νέου καθεστώτος στους παραγωγούς των χωρών ΑΚΕ ελήφθησαν υπόψη με μία πρόταση κανονισμού του Συμβουλίου(4) για τη θέσπιση ειδικού πλαισίου ενίσχυσης των παραδοσιακών προμηθευτών ΑΚΕ.

(1) ΕΕ C 75 της 11.3.1998, σελ. 6.

(2) COM(98)4 τελικό.

(3) ΕΕ L 47 της 25.2.1993.

(4) COM(98)5 τελικό.
ΓΡΑΠΤΗ ΕΡΩΤΗΣΗ E-3524/98

υποβολή: Amedeo Amadeo (NI) προς την Επιτροπή

(25 Νοεμβρίου 1998)

Θέμα: Διαδικασίες και μέσα ενίσχυσης των δικτύων πληροφορικής και αξιοποίησης των προγραμμάτων ΕΤΑ που εφαρμόζονται στην Ευρώπη

Σε σχέση με το θέμα "Διαδικασίες και μέσα ενίσχυσης των δικτύων πληροφορικής και αξιοποίησης των προγραμμάτων ΕΤΑ που εφαρμόζονται στην Ευρώπη" (CES 965/98), θα μπορούσαν οι υπηρεσίες της Ευρωπαϊκής Επιτροπής να παρουσιάσουν ανακοίνωση η οποία θα ορίζει μία συνολική στρατηγική του τομέα των πληροφορικών δικτύων, συνοδείας και αξιοποίησης σε σχέση με την έρευνα, την ανάπτυξη και την καινοτομία, νοουμένου του γεγονότος ότι μια τέτοια στρατηγική θα πρέπει να έχει ως στόχο την ορθολογικοποίηση των υπαρχόντων μηχανισμών και τη συμπλήρωση των διαφόρων ευρωπαϊκών πολιτικών που σχετίζονται με το ζήτημα;

Μέσα στο πλαίσιο τέτοιας συνολικής στρατηγικής, τα διατιθέμενα μέσα (Πέμπτο πρόγραμμα-πλαίσιο ΕΤΑ, διαρθρωτικά ταμεία, προγράμματα εκπαίδευσης και κατάρτισης, προγράμματα ΜΜΕ, κλπ.) θα πρέπει να τεθούν στην υπηρεσία των ειδικευμένων δικτύων υποστήριξης τα οποία προορίζονται για να προωθήσουν την αρχή της μεσολάβησης. Δια μέσου τέτοιων δικτύων μεσολάβησης χρειάζεται να ευνοηθούν στρατηγικές συμμαχίες μεταξύ επιχειρήσεων, σύνδεσμοι που θα συνδέουν επιχειρήσεις - έρευνα - πανεπιστήμιο, τεχνολογικός έλεγχος και οικονομική πληροφορία, τεχνικές εφαρμογής σχεδίων (σε νομικό και χρηματοοικονομικό επίπεδο κλπ).
ΓΡΑΠΤΗ ΕΡΩΤΗΣΗ E-3394/98

υποβολή: Marco Cellai (NI) προς την Επιτροπή

(17 Νοεμβρίου 1998)

Θέμα: Μη συμμόρφωση της Ιταλίας με τις οδηγίες που καθορίζουν την αριθμητική αναλογία μεταξύ πυροσβεστών και πολιτών

Δεδομένου ότι η Ιταλία από γεωλογική άποψη είναι μία περιοχή που θεωρείται κατά μέγα μέρος σεισμογενής περιοχή; ότι οι δασικές πυρκαγιές, κατά κανόνα εμπρησμοί, επαναλαμβάνονται κατά δραματικό τρόπο κάθε χρόνο προκαλώντας την καταστροφή εκατοντάδων εκταρίων δασικών και θαμνωδών εκτάσεων; ότι κάθε χρόνο επαναλαμβάνονται καταστροφικές πλημμύρες, με αποτέλεσμα κατολισθήσεις οι οποίες συχνά οφείλονται στις εκδασώσεις και την αδιαφορία; ότι τα πυροσβεστικά συστήματα πολλών δημοσίων εγκαταστάσεων καθώς και διαφόρων ιστορικών μνημείων (Duomo di Torino, Teatro Petruzelli και Teatro alla Fenice) είναι πεπαλαιωμένα και άχρηστα;

δεδομένου ότι η κατάσταση αυτή επιδεινώνεται λόγω της έλλειψης συντονισμού μεταξύ των πυροσβεστών, που υπάγονται στο Υπουργείο Εσωτερικών, και του τμήματος πολιτικής άμυνας που αντιθέτως, υπάγεται στον Πρωθυπουργό;

ότι, τέλος, στην Ιταλία υπάρχουν 25.000 πυροσβέστες για πληθυσμό 60 εκατομμυρίων κατοίκων, ότι η αναλογία αυτή είναι σαφώς κατώτερη από την αναλογία που προβλέπουν οι κοινοτικές οδηγίες (ένας πυροσβέστης ανά 1.000 κατοίκους) και ότι το περιορισμένο αυτό προσωπικό δεν επαρκεί για την εξασφάλιση πλήρους προστασίας των πολιτών και του εθνικού εδάφους;

μπορεί η Επιτροπή να αναφέρει για πόσο χρόνο θα εξακολοθήσει να δέχεται τις ιταλικές αθετήσεις υποχρεώσεων; Σκοπεύει μήπως να παρέμβει στην Ιταλική Κυβέρνηση ζητώντας της να επιδείξει περισσότερη υπευθυνότητα όσον αφορά τις ζημίες που θα μπορούσαν, τουλάχιστον εν μέρει, να είχαν αποφευχθεί, εάν είχαν τηρηθεί οι καθιερωμένοι κανόνες, και, ιδιαίτερα, να την υποχρεώσει να προβεί στην προσαρμογή του αριθμού των πυροσβεστών στις κοινοτικές προδιαγραφές;

Απάντηση της κ. Bjerregaard εξ ονόματος της Επιτροπής

(7 Ιανουαρίου 1999)

Βάσει της απόφασης του Συμβουλίου αριθ. 98/22/ΕΚ με την οποία καθιερώνεται πρόγραμμα κοινοτικής δράσης υπέρ της πολιτικής άμυνας(1), η Επιτροπή στηρίζει τις δράσεις για τους αρμόδιους και τους παράγοντες της πολιτικής άμυνας καθώς και τις δράσεις με αντικείμενο την ενημέρωση του κοινού. Σύμφωνα με την αρχή της επικουρικότητας, η εν λόγω κοινοτική συνεργασία που χαρακτηρίζεται από σειρά δράσεων που προτείνουν οι αρχές των κρατών μελών, στηρίζει και ολοκληρώνει τις εθνικές πολιτικές σε θέματα πολιτικής άμυνας προκειμένου να αυξήσει την αποτελεσματικότητα της. Ο συντονισμός μεταξύ των εθνικών υπηρεσιών καθώς και το επίπεδο των εν λόγω υπηρεσιών εμπίπτουν στις αρμοδιότητες των κρατών μελών.

(1) ΕΕ L 8 της 14.1.1998.
ΓΡΑΠΤΗ ΕΡΩΤΗΣΗ E-3855/98

υποβολή: Anita Pollack (PSE) προς την Επιτροπή

(4 Ιανουαρίου 1999)

Θέμα: Ανανεώσιμη ενέργεια

Εχει πραγματοποιήσει η Επιτροπή βήματα προόδου όσον αφορά τη σύσταση μιας ειδικής Τask Force για την ανανεώσιμη ενέργεια, η οποία θα μπορούσε να αναπτύξει σαφείς και διαφανείς κατευθυντήριες γραμμές για τη σύνδεση, τη λειτουργία και τους εμπορικούς όρους μικρών ενεργειακών μονάδων και να προσδώσει στην αποδοτικότητα της ενέργειας εξέχοντα ρόλο σε μία ολοκληρωμένη ευρωπαϊκή στρατηγική για την ενέργεια και το περιβάλλον;

Απάντηση του κ. Παπουτσή εξ ονόματος της Επιτροπής

(11 Φεβρουαρίου 1999)

Όσον αφορά στους πόρους ανανεώσιμης ενέργειας, στο πλαίσιο των προσπαθειών που καταβάλλονται για την υλοποίηση του προγράμματος δράσης έως το 2010 όπως αυτό περιγράφεται στην Λευκή Βίβλο για τις ανανεώσιμες ενέργειες(1) σύμφωνα με τα ψηφίσματα που ενέκρινε το Κοινοβούλιο και το Συμβούλιο μετά την εκπόνηση του ως άνω εγγράφου, η Επιτροπή "συγκρότησε ομάδα εργασίας για τις ανανεώσιμες ενέργειες", απαρτιζόμενη από εκπροσώπους των κρατών μελών και με στρατηγική ευθύνη για τις ανανεώσιμες μορφές ενέργειας. Η συγκεκριμένη ομάδα συνήλθε ήδη μία φορά το 1998 και επισκόπησε την επικρατούσα κατάσταση σε ό,τι αφορά τα εθνικά προγράμματα δράσης, τα μέτρα και τα σχέδια στον συγκεκριμένο τομέα. Θα εξακολουθήσει να συναντάται σε τακτά χρονικά διαστήματα προκειμένου να επισκοπεί και να κατευθύνει την επιτελούμενη πρόοδο. Κατά την πρώτη συνεδρίασή της έλαβε συνοπτική επισκόπηση των εθνικών δραστηριοτήτων υπέρ των ανανεώσιμων μορφών ενέργειας και τον πρώτο αυτό διάλογο ακολούθησε λεπτομερέστερη επισκόπηση βάσει των γραπτών απαντήσεων που έδωσαν τα κράτη μέλη σε ερωτηματολόγιο που τους απηύθυνε η Επιτροπή.

Επιπλέον ως αποτέλεσμα της απόφασης της Επιτροπής 96/642/ΕΚ(2) συγκροτήθηκε επιτροπή συμβουλευτικού χαρακτήρα για την ενέργεια η οποία μεταξύ άλλων θεμάτων καλύπτει επίσης και την ενεργειακή αποδοτικότητα. Τα θέματα της ενεργειακής αποδοτικότητας θα αντιμετωπιστούν ειδικότερα κατά την κάλυψη των σχέσεων ενέργειας περιβάλλοντος.

Τον Ιανουάριο του 1999, πραγματοποιήθηκε στις Βρυξέλλες συνεδρίαση της ομάδας εμπειρογνωμόνων προκειμένου να παρασκευαστεί το πρόγραμμα δράσης για την ενεργειακή αποδοτικότητα. Η ομάδα αυτή, συμπεριλαμβανομένων των εκπροσώπων των κρατών μελών και της Επιτροπής αναμένεται να διαδραματίσει καθοριστικής σημασίας ρόλο όσον αφορά στην παροχή πολιτικών και τεχνικών δεδομένων στα κράτη μέλη τα οποία θα χρησιμεύσουν ως αφετηρία για την ανάπτυξη του προγράμματος δράση και την εν συνεχεία εφαρμογή του.

(1) COM(97)599 τελικό.

(2) ΕΕ L 292 της 15.11.1996.
ΓΡΑΠΤΗ ΕΡΩΤΗΣΗ E-3322/98

υποβολή: Kirsi Piha (PPE) προς την Επιτροπή

(10 Νοεμβρίου 1998)

Θέμα: Πληροφορίες για την ΕΕ στις χώρες της Κεντρικής και Ανατολικής Ευρώπης (ΧΚΑΕ)

Σύμφωνα με πρόσφατες σφυγμομετρήσεις της κοινής γνώμης σε αρκετές από τις ΧΚΑΕ, η στάση των πολιτών όσον αφορά την ενδεχόμενη προσχώρηση της χώρας τους στην ΕΕ είναι κατά πολύ αρνητικότερη σε σύγκριση με τη στάση τους, π.χ., προ ενός έτους. Στην Εσθονία ο αριθμός των υποστηρικτών της ένταξης της χώρας στην Κοινότητα έχει μειωθεί κατά τη διάρκεια του τελευταίου έτους σχεδόν κατά 10 %. Η πτώση αυτή ενδέχεται να οφείλεται εν μέρει στη λανθασμένη επιλογή των στόχων και στις ελλείψεις της πολιτικής ενημέρωσης η οποία, ως εκ τούτου, δεν διέθετε τα απαραίτητα εφόδια για την εξάλειψη της αβεβαιότητας και δυσπιστίας των πολιτών.

Βάσει ποίου σχεδίου και με ποιούς πόρους έχει οργανώσει η Επιτροπή στις ΧΚΑΕ την τρέχουσα ενημερωτική της εκστρατεία σχετικά με την προσχώρηση των εν λόγω χωρών στην ΕΕ; Πώς προτίθεται, στη συνέχεια, να καταστήσει η Επιτροπή αποτελεσματικότερη τη συνεργασία της με τις υπεύθυνες για την ενημέρωση αρχές των υποψηφίων χωρών;

Απάντηση του κυρίουvan den Broek εξ ονόματος της Επιτροπής

(11 Ιανουαρίου 1999)

Η Επιτροπή γνωρίζει καλά τις εξελίξεις στην κοινή γνώμη στις χώρες της Ανατολικής και Κεντρικής Ευρώπης τις οποίες ανέφερε το αξιότιμο μέλος του Κοινοβουλίου και αναγνωρίζει την ανάγκη για αυξημένες προσπάθειες ενημέρωσης. Υπενθυμίζει ότι το θέμα αυτό είχε θιγεί ειδικά στα συμπεράσματα του Ευρωπαϊκού Συμβουλίου του Έσσεν το Δεκέμβριο του 1994.

Εντούτοις, η Επιτροπή δαπανά προς το παρόν κάπου 3 εκατομ. [fmxeuro] κάθε χρόνο για την ενημέρωση στις χώρες της Ανατολικής και Κεντρικής Ευρώπης. Ένας αριθμός υπηρεσιών πυρήνα (Ευρωπαϊκός διάλογος, Ευρωβαρόμετρο και το πρόγραμμα επικέψεων) εξακολουθεί να τηρείται στις κεντρικές υπηρεσίες ενώ οι αντιπροσωπείες της Επιτροπής διαχειρίζονται κάθε μια ένα ετήσιο προϋπολογισμό 250 000 ως 750 000 [fmxeuro] για την εφαρμογή προγραμμάτων ενημέρωσης ειδικών στην εν λόγω χώρα τα οποία σχεδιάζονται επί τόπου αλλά με την έγκριση της κεντρικής υπηρεσίας. Χάρη στην αποκέντρωση αυτή, έχουν ήδη αρχισει να λειτουργούν κέντρα πληροφοριών των αντιπροσωπειών στην Πράγα και στην Βουδαπέστη, ενώ σχεδιάζονται και άλλα στο εγγύς μέλλον. Κάθε αντιπροσωπεία σχεδιάζει τη μετάφραση και τη διάδοση των εγγράφων, των φυλλαδίων και των εντύπων για την κοινοτική πολιτική; περιφερειακές εκστρατείες, με τη χρήση των ευρωλεωφορείων; εντατικοποιημένες σχέσεις οπτικοακουστικών μέσων και σελίδα της αντιπροσωπείας στο Internet.

Οι κυβερνήσεις των υποψήφιων κρατών, με πολλές πιεστικές προενταξιακές απαιτήσεις, ευρίσκονται σε διάφορα στάδια κατά την αντιμετώπιση των προκλήσεων της πληροφορίας από την πλευρά τους. Εντούτοις, η Επιτροπή, μέσω των αντιπροσωπειών της στις χώρες της Ανατολικής και Κεντρικής Ευρώπης, αποβλέπει στη ενίσχυση των δεσμών και προσφέρει συνεργασία στις προσπάθειες ενημέρωσης των κυβερνήσεων των υποψήφιων χωρών, σε οποιοδήποτε επίπεδο επιβάλλεται. Όμως, οι προσπάθειες αυτές και από τις δυο πλευρές απαιτούν ένα ορισμένο βαθμό σταθερότητας και προβλεψιμότητας στις μελλοντικές τους προοπτικές χρηματοδότησης.
ΓΡΑΠΤΗ ΕΡΩΤΗΣΗ E-4015/98

υποβολή: Graham Mather (PPE) προς την Επιτροπή

(8 Ιανουαρίου 1999)

Θέμα: Αναστολή της άδειας κυκλοφορίας του Tasmar ( Tolcapone )

Πρόσφατα η Επιτροπή ξεκίνησε διαδικασία βάσει της οποίας ζητείται από τα κράτη μέλη να αναστείλουν την άδεια κυκλοφορίας του Tasmar από τις 17 Νοεμβρίου.

Η απόφαση αυτή έχει δημιουργήσει ανησυχία στα άτομα που υποφέρουν από την ασθένεια του Πάρκινσον στο Ηνωμένο Βασίλειο.

Θα μπορούσε, παρακαλώ,η Επιτροπή να παράσχει πλήρεις εξηγήσεις για την απόφαση αυτή και να προσκομίσει λεπτομέρειες για οποιεσδήποτε επαφές είχε με την Υπηρεσία Τροφίμων και Φαρμάκων των ΗΠΑ για το θέμα αυτό;

Απάντηση του κου Bangemann εξ ονόματος της Επιτροπής

(29 Ιανουαρίου 1999)

Η διαδικασία για την αναστολή της άδειας κυκλοφορίας του φαρμακευτικού προϊόντος tolcapone (TASMAR) ολοκληρώθηκε με την απόφαση της Επιτροπής της 11ης Δεκεμβρίου 1998, σύμφωνα με την γνώμη της μόνιμης επιτροπής, στην οποία εκπροσωπούνται τα κράτη μέλη.

Η απόφαση ελήφθη μετά την επιστημονική αξιολόγηση που διενήργησε ο Ευρωπαϊκός οργανισμός για την αξιολόγηση των φαρμάκων, ο οποίος συνέστησε την αναστολή της άδειας κυκλοφορίας.

Η επιστημονική αξιολόγηση κατέληξε στο συμπέρασμα ότι ήταν αδύνατο να εξασφαλισθεί η ασφαλής χρήση του εν λόγω φαρμακευτικού προϊόντος, και αυτό για τους ακόλουθους λόγους:

- παρουσιάζονται απρόβλεπτες σοβαρές ηπατικές αντιδράσεις και οι ηπατικές εξετάσεις δεν φαίνονται ικανές να προβλέψουν την ανάπτυξη σοβαρών, ενίοτε δε μοιραίων ηπατικών νόσων;

- λαμβανομένης υπόψει της εν λόγω ηπατοτοξικότητας, καθώς και της δυνατής εμφάνισης ραβδομυελώσεως και νευροληπτικού συνδρόμου με χαρακτηριστικά κακοήθειας, η συνολική στάθμιση του οφέλους/κόστους όσον αφορά το προϊόν tolcapone θεωρήθηκε αρνητική στην εγκριθείσα ένδειξη, και δεν κρίθηκε δυνατόν να περιορισθούν επαρκώς οι ενδείξεις ώστε να καταστεί δυνατή η ασφαλής χρήση.

Η διαδικασία και η απόφαση βασίστηκαν στις πληροφορίες που διαβιβάσθηκαν στην Ευρωπαϊκή αρμόδια αρχή. Ανάλογες ανησυχίες έχουν διατυπωθεί από την Food and Drugs Administration (FDA), των Ηνωμένων Πολιτειών και η απόφαση της Επιτροπής γνωστοποιήθηκε στην FDA.